Tervetuloa Sanan helmiä -ohjelmaan!
Minun nimeni on Miisu Piipari. Tänään käsittelemme 1. jaksoa -
neljän jakson sarjasta Joosefin menestyksen salaisuus.
Tänään aiheena on Herran pelko. Tarkastelemme sitä hieman enemmän -
ja teemme sen tutkimalla Raamatusta Joosefin elämää.
Katsomme ensin kuitenkin, mitä Raamattu sanoo Herran pelosta.
Menemme saman tien Sananlaskuihin, Snl 9:10: -
Näin ytimekkäästi sanottu.
Raamatun mukaan Herran pelko on Jumalan kunnioittamista -
yli ihmisen tai omien etujen. Se tarkoittaa sitä, -
että vaikka joutuisimme kärsimään, teemme Jumalan tahdon mukaisesti.
Kun meillä on Herra pelko, haluamme todella tehdä Jumala tahdon.
Mielestäni tämä on mahdollista ainoastaan, -
jos olet kokenut läheisen rakkaussuhteen Jeesuksen kanssa.
Näin sinulla on turvallinen olo Jumalassa. Tunnet Hänet ja tiedät, -
että Hän tahtoo hyvää ja haluaa opettaa meille Herran pelkoa.
Katsomme vähän lisää, mitä Raamattu sanoo Herran pelosta.
Olen koonnut joitakin asioita pötköön seuraavasti: -
Raamatun mukaan Herran pelko on viisauden ja tiedon alku.
Se on pahan vihaamista, puhdasta ja se pysyy iäti.
Se on elämän lähde kuoleman ansojen välttämiseksi -
ja se on kuri viisauteen. Herran pelko lisää elinpäiviämme.
Haluaisitko elää vähän pitempään? Ano Jumalalta Herran pelkoa.
Herran pelosta on valtavasti hyötyä koko meidän elämäämme.
Minulla on kolme lasta ja olen rukoillut kaikille Herran pelkoa, -
koska se todella on hyödyksi heille.
Katsomme ensin vähän taustoja Jumalan suunnitelmaan -
Joosefin elämässä. Miten siellä näkyy Herran pelko?
Menemme heti Raamatun kertomuksiin: 1. Moos. 37 -
ja 1. Moos. 39-50.
Siellä on tarina 17-vuotiaasta nuorukaisesta, Joosefista, -
joka joutui orjaksi Egyptiin -
ja nousi sieltä korkeaan asemaan Egyptin valtakunnassa.
Tarina päättyy Joosefin kuolemaan, jossa näemme hänen pyyntönsä -
kohdassa 1. Moos. 50:25: -
Tästä kohdasta näemme Joosefin kaipuun omaan kotimaahansa, -
vaikka hän oli ollut ja asunut jo vuosikymmeniä Egyptissä -
hyvässä asemassa. Silti hän kaipasi kotiin isiensä maahan.
Joosefin tarinaan kietoutuu myös tarina -
Israelin kansan selviytymisestä Joosefin avulla.
Psalmissa 105:17-19 sanotaan näin:
Jumala lähetti siis Joosefin Israelin kansan edellä, -
jotta he selviäisivät koko Egyptin ja Kanaanin maan nälänhädästä.
Kaikista näissä Joosefin koettelemuksissa orjuudessa, -
vankeudessa, menestyksessä oli koko ajan mukana -
Jumalan ohjaava käsi, Hänen suunnitelmansa.
Menemme vähän vielä kuitenkin Joosefin taustoihin.
Katsomme perhesuhteita: isän rakkautta ja veljesten vihaa.
Veljesten vihasta ja perhesuhteista kerrotaan enemmän -
kohdassa 1. Moos. 37:3-5: -
Hepreankielinen sana vihaamisesta jakeissa on 'sane'.
Se tarkoittaa 'vihata' mutta myös 'vihollista'.
Uskon, että hänen veljensä pitivät häntä vihollisena.
Joosef ei ollut helppo persoona veljillensä.
Aiemmissa jakeissa näemme näet myös, miten hän kanteli veljistään -
eikä kunnioittanut heitä. Veljillä oli selkeästi -
viha-rakkaussuhde Joosefiin.
Joosef, isän lemmikki. Hänessä he näkivät sen rakkauden, -
mitä he varmaan paljon kaipasivat itselleen -
eivätkä pystyneet millään teoilla sitä itsellensä saamaan.
Joosef myös auliisti tarjoili isän rakkautta heidän nenänsä edessä -
kertomalla uniaan tai näyttämällä isän antamaa hienoa vaatetta.
Kateus ja sen tuoma katkeruus isän suosikkia kohtaan oli varmaan -
arkipäivässä käsin kosketeltavaa. Kuvittele eläväsi arjessa, -
missä sinua jatkuvasti vihataan, tölvitään sanoin, katsein, asentein.
Varmasti Joosefille tuli kiusattu, ulkopuolinen olo, kuten jokaiselle.
Vaikka hänen isänsä rakkaus suojeli häntä, -
niin arjessa jouduttiin elämään omien sisarusten kanssa.
Eri käännöksissä puhutaan veljesten epäystävällisestä puhetavasta näin.
Veljet kasvoivat vihaamaan Joosefia -
eivätkä kyenneet tervehtimään ystävällisesti -
tai puhumaan sivistyneesti tai sanomaan ystävällisiä -
ja rauhallisia sanoja Joosefille (engl. käännettyjä).
He eivät pystyneet enää puhumaan rauhallisia/ystävällisiä sanoja.
Tällaisessa ilmapiirissä olisi varmasti aika ikävä kasvaa.
Uskon, että isän valtava rakkaus häntä kohtaan kuitenkin -
paljon pehmitti ja auttoi kasvamaan Jumalan mieleiseksi mieheksi.
Tarina jatkuu siten, että veljet lopulta ottavat hänet kiinni, -
heittävät ensin kaivoon ja sitten suunnittelevat surmaavansa hänet.
Lopulta he kuitenkin myyvät hänet orjaksi Egyptiin.
Hän päätyi faraon henkivartijain päällikön Potifarin kotiin -
ja menestyi. Lopulta hän johti koko taloutta.
Kaikki, mitä hän teki, menestyi, -
ja Potifar jätti kaikki hänen käsiinsä.
Häntä ei kuulemma enää talous kiinnostanut muuten, -
kuin että hän itse söi ja vietti hyvää elämää.
Näemme, että Joosef teki Potifarin taloudessa pelkästään hyvää.
Sitten tapahtui jotain, joka sotki kaikki suunnitelmat.
Joosefin sanotaan olleen hyvännäköinen nuori mies.
Potifarin vaimo kiinnostui hänestä ja halusi maata hänen kanssaan.
Joosef teki kuitenkin jotain, -
jota ei ehkä olisi voinut odottaa nuorelta mieheltä. Hän kieltäytyi.
Hän sanoi: "Kuinka voisin tehdä tämän Jumalalleni ja Porifarille, -
joka ei ole kieltänyt minulta mitään muuta kuin sinut, vaimonsa."
Potifarin vaimo suuttui ja syytti Joosefia raiskauksen yrityksestä.
Potifar uskoi, ja niin Joosef heitettiin vankilaan.
Tässä me näemme hengellisen kasvatuksen merkityksen -
heti alusta asti lapsen elämässä.
Sinäkin hengellisenä vanhempana, älä koskaan aliarvioi sitä, -
kun puhut lapsillesi Jeesuksesta. Salli lastesi tulla Jumalan tykö.
Vanhassa testamentissa Jumalan mieleiset kuninkaat olivat niitä, -
jotka saivat ensimmäisten elämän vuosiensa aikana -
hengellisen kasvatuksen joko papeilta -
tai selkeästi uskovilta vanhemmilta.
Se vaikutti koko heidän elämäänsä ja asenteisiinsa suhteessa Jumalaan.
Monesti juuri nämä kuninkaat olivat niitä, -
joilla oli Jumalan mielisuosio.
Mietimme vielä hiukan tätä Joosefin menestystä.
Menestys ei nyt tarkoita, ettei hänellä ollut vaikeuksia, -
vaan että hänellä oli sydämessä vapaus luottaa Jumalaan -
ja tehdä hänen tahtonsa mukaan. Se on todellista menestystä, -
kun voit luottaa Jumalaan, vaikka joutuisit kärsimäänkin.
Tapahtui mitä tahansa, olivat olosuhteet mitkä tahansa -
Joosef luotti Jumalaan, ja siksi Jumala siunasi häntä, -
niin vaikeissa vaiheissa, kun myös menestyksen keskellä.
Uskon ja olen nähnyt omassakin elämässäni, -
että juuri näissä koettelemuksissa meitä testataan ja kasvatetaan.
Valitsemmeko sen helpon tien, mikä oli Joosefille helposti tarjolla?
Kaunis nainen, joka haluaa häntä? Taloudellinen menestys?
Niin muutkin tekevät. Vai Jumalan mielen mukainen tie, -
vaikka se ei olisi kaikkein helpoin?
Samoin mekin joudumme kasvamaan meidän elämässämme.
Joosef valitsi kuitenkin aina Jumalan.
Olipa hän rikas tai köyhä, vaikeuksissa tai menestynyt, -
hän pelkäsi enemmän Jumalaa kuin ihmisiä.
Roomalaiskirjeessä luvataan, että kaikki yhdessä vaikuttaa -
meidän parhaaksemme. Luen teille tästä Message-käännöksen, -
koska se tuo siihen niin syvää ulottuvuutta. Room. 8:26-28
"Sillä välin, kun väsymme odotukseen, Jumalan Henki on rinnallamme -
auttamassa meitä. Jos emme tiedä, kuinka tai mitä rukoilla, -
sillä ei ole väliä. Hän rukoilee sisällämme ja puolestamme -
tehden rukouksen sanomattomista huokauksista, -
tuskallisista voihkaisuistamme. Hän tuntee meidät paljon paremmin -
kuin me itse, tietää raskauden, jota kannamme -
ja pitää meidät Jumalan edessä.
Siksi voimme olla niin varmoja siitä, että jokainen yksityiskohta -
elämässämme rakkaudessa Jumalaa kohtaan saa aikaan jotain hyvää."
Eikö siinä ole ihana syvällinen oivallus?
Jumalan rakkaus meissä saa ihmeellisiä asioita aikaan: -
syvän luottamuksen Häneen ja vapauden kulkea Herran pelossa.
Rukoile kanssani näin: -
Pyhä Henki, opeta minulle Herran pelkoa.
Anna sitä myös lapsilleni ja perheelleni.
Auta minua antautumaan, Herra, Sinun tahtosi mukaiseen elämään, -
vaikka se ei olisi aina helppoa.
Kiitos, Jeesus, että autat minua kaikissa vaikeuksissa. Aamen.
Ole niin siunattu ja ohjatkoon Herran pelko sinun elämääsi.
Muista, että se on suloisen rakkaussuhteen ihanaa hedelmää, -
jossa olet turvassa Jumalan kanssa, joka haluaa sinulle hyvää. Aamen.
Kiitos, että katsoit Sanan helmiä -ohjelmaa!
Tiedätkö, että kun me teemme ja minä valmistelen näitä ohjelmia, -
sydämeni rukous on se, että saat kohdata elävän Jeesuksen persoonan,
että Hänen Pyhä Henkensä tulee luoksesi, parantaa, eheyttää, -
varustaa ja koskettaa ja muuttaa elämäsi suuntaa -
Hänen haluamallaan tavalla. Jos haluat olla tukemassa -
ja rukoilla näiden ohjelmien puolesta, -
haluan kiittää sinua jo etukäteen rukouksista, -
mutta myös rahallisesta tuesta. Taloudellista tukea voit antaa -
soittamalla numeroon 0600 02030.
Puhelun hinta on noin 13 euroa. Lisäksi näet ruudussa -
runsaasti muita vaihtoehtoja tämän ohjelman tukemiseksi.
Kiitos rukouksistasi ja tuestasi!
Tekstitys: Tuula-Riitta Virrankare